Diari Oficial de la Generalitat Valenciana


Sumari del DOGV 2867, del 12-11-1996 (1996/839878)

ORDRE d'1 d'octubre de 1996, de la Conselleria de Cultura, Educació i Ciència, per la qual s'acorda l'extinció de l'autorització per cessament d'activitats docents a determinats centres privats.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839878


Data del document
:   01-10-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'1 d'octubre de 1996, de la Conselleria de Cultura, Educació i Ciència, per la qual s'acorda l'extinció de l'autorització per cessament d'activitats docents a determinats centres privats.   
Vists els expedients incoats a instància d'ofici per la Direcció General de Centres Docents i a instància de part proposant-se l'extinció de l'autorització per cessament d'activitats dels centres docents privats que es relacionen en l'annex.  
Vist que els expedients han sigut tramitats per la Direcció Territorial de Cultura i Educació de València, la qual a la vista dels informes favorables de la inspecció educativa, eleva proposta favorable al cessament.  
El centres han deixat d'impartir els corresponents ensenyaments, cessant de fet en les seues activitats docents, tal com informa la inspecció educativa.  
En els expedients incoats d'ofici, s'ha donat als interessats un termini d'al·legacions en compliment de l'article 16 (1) del Reial Decret 332/1992, i que no s'han manifestat en cap sentit.  
Atès que el cessament d'activitats docents dels centres no implica cap greu perjudici per a l'interès públic.  
Vista la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei de Govern València,  
Ordene:  
únic  
L'extinció, d'acord en els informes emesos, de les autoritzacions, per cessament d'activitats docents, dels centres privats que es relacionen en l'annex.  
Disposició addicional  
Aquesta extinció donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 1 d'octubre de 1996  
La consellera de Cultura, Educació i Ciència,  
Marcela Miró Pérez  
Annex  
Denominació: ZAVI  
Titular: Trinidad Zamora Martí i Maria Pilar Villanueva.  
Domicili: carretera Paterna-Llíria km 51.  
Municipi: La CaÑada-Paterna.  
Província: València.  
Codi: 26107606.  
Ensenyaments autoritzats: Educació preescolar amb 2 unitats.  
Ensenyaments per als quals s'extingeix l'autorització: Educació preescolar.  
Denominació: CEE Altube-CEI  
Titular: Rafael Vilar Gallego.  
Domicili: c/ 221, cantonada 201. Urbanització El Plantió.  
Municipi: La CaÑada-Paterna.  
Província: València.  
Codi: 11071712.  
Ensenyaments autoritzats: Educació especial amb 7 unitats.  
Ensenyaments per als quals s'extingeix l'autorització: Educació especial.  
Denominació: Santíssima Trinitat.  
Titular: Germanes Trinitàries.  
Domicili: c/ Cabdill, 18.  
Municipi: Vallada.  
Província: València.  
Codi: 86903395.  
Ensenyaments autoritzats: Educació preescolar amb 3 unitats.  
Ensenyaments per als quals s'extingeix l'autorització: Educació preescolar.